Harstad kirke

Harstad kirke er en kirke fra 1958 i Harstad i Troms fylke. Kirken ligger sentralt plassert få hundre meter vest for sentrum, like ved Harstad stadion. Kirketårnet utgjør et godt synlig bymerke.

Kirken er i betong og har 500 plasser. Arkitekt var Jan Inge Hovig. Harstad kirke er en av de første arbeidskirker oppført i Norge, og har menighetssal, kjøkken og kirkestue.

Utsmyking
Det trekantformede altertavlemaleriet viser Jesus som holder Bergprekenen, og misjonæren Hans Egede som taler for mennesker på Grønland. Egede ble i 1686 født like ved der Harstad kirke står i dag. Bildet er malt av Axel Revold.

Kirka har to glassmalerier utført av Jardar Lunde, et bakerst i kirkeskipet og et på nordsiden av koret. Glassmaleriet i koret viser treenigheten, mens det bak i kirken skal uttrykke «Guds syvfoldige nåde».Harstad kirke, informasjonsbrosjyre fra kirken.

 Referanser 

 Litteratur 
 Arkitekturguide for Nord-Norge og Svalbard

 Eksterne lenker 



Kategori:Kirker i Harstad
Kategori:Kulturminner i Harstad
Kategori:Norske kirker fra 1958
Kategori:Kirker i Trondenes prosti
Kategori:Byggverk tegnet av Jan Inge Hovig